
1. PAMATINFORMĀCIJA
1.1. Aģentūras juridiskais statuss un struktūra

Ogres novada pašvaldības aģentūra „Tūrisma, sporta un atpūtas kompleksa „Zilie kalni” attīstības aģentūras” juridiskā adrese Peldu iela 22, Ikšķile, Ikšķiles novads, LV-5052.
Ogres novada pašvaldības aģentūra „Tūrisma, sporta un atpūtas kompleksa „Zilie kalni” attīstības aģentūra” (turpmāk - Aģentūra) ir Ogres novada pašvaldības domes izveidota iestāde. 
 Pamatojoties uz Administratīvo teritoriju un apdzīvoto vietu likuma Pārejas noteikumu 6. punktu, Ikšķiles novada pašvaldības saistības un mantu no 2021. gada 1. jūlija ir pārņēmusi Ogres novada pašvaldība, kā rezultātā arī aģentūra tika pievienota Ogres novada pašvaldībai. Aģentūra ir izveidota 2014. gada 1. janvārī, reorganizējot Ogres un Ikšķiles novadu pašvaldību aģentūru „Ogres un Ikšķiles tūrisma attīstības aģentūra”. Aģentūras juridiskā un faktiskā adrese ir Peldu iela 22, Ikšķile, Ogres novads, LV-5052.
Aģentūra nodarbojas ar dabas parka „Ogres Zilie kalni” un tam piegulošo pilsētmežu teritoriju apsaimniekošanu (turpmāk - komplekss), īstenojot vienotu vides aizsardzības, tūrisma, veselības veicināšanas un sporta attīstības politiku Ogres novada  interesēs. Aģentūra plāno Ķentes pilskalna un dabas parka “Ogres upes ieleja” attīstību. Aģentūra nodrošina efektīvu Ogres novada pašvaldībai piederošo mežu un meža zemes apsaimniekošanu. Sākot ar 2023. gada 1. novembri, Aģentūras uzdevums ir veicināt dabas kapitāla ilgtspējīgu pārvaldību un apsaimniekošanu, vides aizsardzības uzlabošanas pasākumu īstenošanu Ogres novada administratīvajā teritorijā. (Ogres novada pašvaldības domes 28.09.2023 sēdes lēmums (protokols Nr.16.38) 
Aģentūra savā darbībā ievēro Latvijas Republikas likumus, Latvijas Republikas Ministru kabineta tiesību aktus, Aģentūras nolikumu, Ogres novada pašvaldības saistošos noteikumus, lēmumus un rīkojumus, kas attiecas uz Aģentūras darbību. Aģentūras direktors vada Aģentūras darbu saskaņā ar Publisko aģentūru likumā noteikto kārtību.
Aģentūras darbību pārrauga pašvaldības dome (turpmāk – dome), domes priekšsēdētāja vietnieks, pašvaldības izpilddirektors un viņa vietnieks atbilstoši savām funkcijām, kas atrunātas Aģentūras nolikumā.
Aģentūras finanšu līdzekļus veido Ogres pašvaldības budžeta dotācijas, ziedojumi un dāvinājumi (2025. gadā tādi netika saņemti), ārvalstu finansiāla palīdzība – ES finansētā projekta Nr. 2.2.3.3./2/24/A/007 “Dabas aizsardzības plāna izstrāde “Ogres Zilajiem kalniem” un dabas liegumam “Daugava pie Kaibalas”” un pašu ieņēmumi.

Aģentūras 2025. gada pārskatu pārbaudīja zvērinātu revidentu komercsabiedrība SIA “Sindiks”, reģ. Nr. 40003078342. Saskaņā ar 2026. gada 27. marta neatkarīgu revidentu ziņojumu ar iebildi Aģentūras 2025. gada pārskats sniedz patiesu un skaidru priekšstatu par Aģentūras finansiālo stāvokli 2025. gada 31. decembrī un par tās darbības finanšu rezultātiem un naudas plūsmu gadā, kas noslēdzās 2025. gada 31. decembrī, saskaņā ar Ministru Kabineta 2025. gada 1. jūlija noteikumiem Nr. 400 „Gada pārskata sagatavošanas kārtība”. 


1.shēma

[image: ]
1.2. Aģentūras funkcijas, uzdevumi un tiesības

Pamatojoties uz normatīvajiem aktiem, dabas potenciālu un sabiedrības vajadzībām, Aģentūrai ir noteiktas šādas funkcijas: 
1. veicināt un koordinēt tūrisma un sporta aktivitāšu pilnveidošanu Aģentūras attīstāmajās teritorijās;
2. sekot vides aizsardzības prasību ievērošanai dabas parkā „Ogres Zilie kalni” un pārējās attīstāmajās teritorijās;
3. sekmēt un organizēt attīstāmo teritoriju infrastruktūras un labiekārtojuma uzlabošanu, pielāgojot tās teritoriju tūrisma, sporta, veselības veicināšanas un atpūtas aktivitāšu norisēm;
4. nodrošināt attīstāmo teritoriju esošo objektu, infrastruktūras un pakalpojumu publisku pieejamību Ogres pašvaldības iedzīvotājiem un viesiem, nosakot pakalpojumu maksas apmēru, ievērojot atsevišķu iedzīvotāju grupu prioritātes saņemt pazeminātas maksas vai bezmaksas pakalpojumus (piemēram, pašvaldības izglītības iestāžu un sporta organizāciju audzēkņiem, trūcīgām vai maznodrošinātām personām, pensionāriem, politiski represētām personām, daudzbērnu ģimenēm u.tml.);
5. izsniegt koku ciršanas atļaujas ārpus meža zemes Ogres pilsētā un organizēt koku ciršanu Ogres pilsētā un Ogresgala pagastā; 
6. popularizēt attīstāmo teritoriju un tajā pieejamos pakalpojumus;
7. nodrošināt sadarbību tūrisma, sporta un vides aizsardzības jomā ar citām valsts un pašvaldības iestādēm un sadarbības partneriem;
8. nodrošināt pašvaldībai piederošo mežu apsaimniekošanu;
9. veicināt dabas kapitāla ilgtspējīgu pārvaldību un apsaimniekošanu, vides aizsardzības uzlabošanas pasākumu īstenošanu Ogres novada administratīvajā teritorijā.

Aģentūras funkcijām pakārtotie uzdevumi

Izpildot savas funkcijas, Aģentūra kompleksa “Ogres Zilie kalni”, Ķentes pilskalna, dabas parka “Ogres upes ieleja” teritorijās veic šādus uzdevumus:
· sekmē un organizē infrastruktūras un labiekārtojuma attīstību un sadarbībā ar Ogres novada pašvaldību nodrošina tās atjaunošanu un papildināšanu;
· popularizē teritorijās pieejamos pakalpojumus;
· plāno un organizē tūrisma, sporta un sabiedrības veselības veicināšanas aktivitātes;
· veic sabiedrības informēšanu un mārketinga pasākumus, tostarp, interneta vietnēs un sociālajos tīklos;
· nodrošina tūrismam nepieciešamo stendu un pārējās tūrisma infrastruktūras izveidošanu un uzturēšanu;
· organizē un sniedz ar tūrismu saistītus informatīvos pakalpojumus apmeklētājiem, izgatavo, izdod un izplata informatīvus materiālus par kompleksu un dabas parkiem;
· veicina Aģentūras pārziņā esošo tūrisma objektu iekļaušanu vietēja un starptautiska mēroga tūrisma piedāvājumā;
· slēdz zemes apakšnomas līgumus par teritorijām, kas nodotas Aģentūras apsaimniekošanā.

Lai īstenotu Ogres novada mežu ilgtspējīgu apsaimniekošanu, Aģentūra veic šādus uzdevumus:
· saglabā mežu ekoloģisko vērtību;
· nodrošina meža sociālās funkcijas;
· nodrošina mežu un meža zemes ilgtspējīgu (nenoplicinošu) apsaimniekošanu;
· īsteno ekonomiskās un apkārtējās vides aizsardzības perspektīvās programmas;
· nodrošina mežu un meža zemes pārvaldīšanu un izmantošanu tādā veidā un pakāpē, lai saglabātos to bioloģiskā daudzveidība, produktivitāte, atjaunošanās spēja, vitalitāte un potenciālā spēja veikt nozīmīgas ekoloģiskās, ekonomiskās un sociālās funkcijas vietējā, nacionālā un globālā līmenī tagad un nākotnē, kā arī, lai neizraisītu draudus citām ekosistēmām;
· nodrošina esošās meža platības nesamazināšanos, sniedzot priekšlikumus meža zemes transformācijas ierobežojumiem;
· nodrošina meža zemju ražības un vērtības saglabāšanu un paaugstināšanu;
· veicina lauksaimnieciski un citādi neizmantojamo pašvaldības zemju apmežošanu, izmantojot valsts un pašvaldības rīcībā esošos veicināšanas mehānismus. 
· īsteno Latvijas mežu politiku atbilstoši pašvaldības un Aģentūras lomai un uzdevumiem.

Papildus Aģentūrai ir šādi uzdevumi:
· nodrošināt vides aizsardzības prasību ievērošanu;
· organizēt invazīvo dzīvnieku un augu sugu ierobežošanas pasākumus;
· pieņemt lēmumus par atļaujām koku ciršanai ārpus meža zemes Ogres pilsētā un organizēt koku ciršanu Ogres pilsētā un Ogresgala pagastā; 
· piedalīties vienotas Ogres novada pašvaldības politikas izstrādē tūrisma attīstības un meža ekosistēmas saglabāšanas jomā Ogres novadā;
· izstrādāt un iesniegt izskatīšanai domē tūrisma nozares un meža ekosistēmas saglabāšanas attīstības un stratēģijas projektus, tajā skaitā finansējuma piesaistei;
· savas kompetences ietvaros organizēt seminārus, apmācības u.c. pasākumus, sniegt metodisko palīdzību;
· sadarboties ar valsts un pašvaldības iestādēm, Eiropas Savienības institūciju struktūrvienībām un amatpersonām, kā arī ar juridiskajām un fiziskajām personām Aģentūras mērķu un uzdevumu izpildes nodrošināšanai, tajā skaitā, veicot savstarpējas informācijas apmaiņu;
· nodrošināt domes saistošo noteikumu izpildi savas kompetences ietvaros;
· nodrošināt novadam svarīgo ekonomisko, kvantitatīvo un kvalitatīvo datu analīzes un monitoringa iespējas;
· piedalīties pašvaldības projektu izstrādē un to finansējuma piesaistē, kā arī vadīt un īstenot pašvaldības projektus un programmas savas kompetences ietvaros;
· pārvaldīt un apsaimniekot, kā arī iznomāt, ja par to ir pieņemts atbilstošs domes lēmums, Aģentūras valdījumā nodoto pašvaldības mantu, atbilstoši Aģentūras uzdevumiem;
· veikt pašvaldības atpazīstamību veicinošu suvenīru, mākslas darbu, tūrisma informatīvo materiālu tirdzniecību;
· savas kompetences ietvaros sniegt konsultācijas par saimniecisko darbību Ogres novadā un veikt uzņēmējdarbību veicinošas aktivitātes, sniegt nepieciešamās konsultācijas un atbalstu investīciju piesaistē novadam;
· plānot un organizēt sabiedrības informēšanas projektus, sabiedrības līdzdalības aktivitātes;
· sadarboties ar pašvaldības struktūrvienībām un iestādēm, sniedzot atbalstu publicitātes jautājumos.

Lai nodrošinātu funkciju un uzdevumu izpildi, Aģentūra sadarbojas ar valsts pārvaldes iestādēm, Eiropas Savienības institūciju struktūrvienībām un amatpersonām, kā arī ar juridiskajām un fiziskajām personām.

Aģentūrai ir šādas tiesības:
1. pieprasīt un saņemt no valsts un pašvaldību institūcijām, kā arī – normatīvajos aktos noteiktajā kārtībā – no fiziskajām un juridiskajām personām, Aģentūras funkciju izpildei nepieciešamo informāciju;
2. iekasēt maksu par Aģentūras sniegtajiem maksas pakalpojumiem atbilstoši Ogres novada pašvaldības domes apstiprinātajam cenrādim. Maksas pakalpojumu izcenojumus apstiprina Ogres novada pašvaldības dome ar saistošajiem noteikumiem;
3. pieņemt ziedojumus un dāvinājumus. 2025. gadā Aģentūra nav saņēmusi ziedojumus un dāvinājumus.

1.3. Aģentūras darbības mērķi un galvenie uzdevumi pārskata gadā

Aģentūras dibināšanas mērķis ir:
1.	attīstīt tūrisma, sporta un atpūtas kompleksu “Zilie kalni” Ogres novada administratīvajā teritorijā un Ogres novada pašvaldības lietošanā esošajā teritorijā ar kopējo zemes platību 438,38 ha, kas ietver dabas parku „Ogres Zilie kalni” un tam piegulošo teritoriju (25,38 ha Ogres novada pašvaldības nekustamais īpašums un 413 ha SIA „Rīgas meži” nekustamais īpašums, kas iznomāts Ogres novada pašvaldībai kā Ogres novada pašvaldības un Ikšķiles novada pašvaldības saistību pārņēmējai, pamatojoties uz Administratīvo teritoriju un apdzīvoto vietu likuma Pārejas noteikumu 6. punktu);
2.	attīstīt Ķentes pilskalnu (t.sk., kalnu slēpošanas trases izveide u.c);
3.	attīstīt dabas parku “Ogres upes ieleja”;
4.	veicināt tūrisma, vides aizsardzības, veselības veicināšanas un sporta attīstības politikas īstenošanu augstāk minētajās teritorijās atbilstoši Ogres novada pašvaldības ilgtspējīgas attīstības stratēģijā un Ogres novada attīstības programmā noteiktajam un pielāgojot kompleksa teritoriju tūrisma, sporta, veselības veicināšanas un atpūtas aktivitāšu norisēm;
5.	nodrošināt efektīvu Ogres novada pašvaldībai piederošo mežu un meža zemes apsaimniekošanu, ievērojot meža ekosistēmu uzturēšanas un vides aizsardzības principus, garantējot ilgtspējīgu vides attīstību, nākotnes paaudžu ekonomisko, ekoloģisko un sociālo vajadzību apmierināšanu un bioloģiskās daudzveidības saglabāšanu;
6. veicināt dabas kapitāla ilgtspējīgu pārvaldību un apsaimniekošanu, vides aizsardzības uzlabošanas pasākumu īstenošanu Ogres novada administratīvajā teritorijā. 

Pārskata gada galvenie uzdevumi
Izpildot Aģentūras funkcijas, mērķu sasniegšanai izvirzīti šādi uzdevumi:
· nodrošināt “Ogres Zilo kalnu” kompleksa uzraudzību, uzturēšanu un apsaimniekošanu;
· piedalīties dabas parku “Ogres Zilie kalni” un “Ogres upes ieleja” dabas aizsardzības plānu izstrādē;
· nodrošināt kvalitatīvus sporta, rekreācijas un vides izglītības pakalpojumus attīstāmajās teritorijās  objektos;
· organizēt invazīvo dzīvnieku un augu sugu ierobežošanas pasākumus;
· pieņemt lēmumus par atļaujām koku ciršanai ārpus meža zemes Ogres pilsētā un organizēt koku ciršanu Ogres pilsētā un Ogresgala pagastā; 
· apzināt un sistematizēt informāciju par attīstāmajās teritorijās esošajiem un perspektīvajiem tūrisma, rekreācijas, sporta objektiem, regulāra tās aktualizēšana, informācijas apstrādāšana un plašas pieejamības nodrošināšana sabiedrībai, kā arī sabiedrībai pieejamas informācijas ievietošana un uzturēšana Aģentūras mājas lapā;
· piedalīties novadu attīstības plānu un teritorijas plānojumu, citu ar vides aizsardzību, rekreāciju un teritorijas apsaimniekošanu un pārvaldību saistītu dokumentu izstrādē; 
· plānot un īstenot sporta, rekreācijas un vides izglītības pasākumus un projektus atbilstoši Ogres novada pašvaldības piešķirtajai budžeta dotācijai, kā arī veicināt finanšu līdzekļu piesaisti un pārvaldīšanu projektu īstenošanā;
· sadarboties ar Latvijas un Eiropas Savienības institūcijām, vietējām un starptautiskām organizācijām labiekārtojuma, vides aizsardzības, sporta projektu attīstīšanā un īstenošanā;
· nodrošināt vides aizsardzības, rekreācijas un sporta nozarē iesaistīto institūciju sadarbību;
· apsekot un novērtēt novadam piederošo mežu stāvokli;
· pārņemt novadam piederošos mežus;
· plānot turpmākos apsaimniekošanas pasākumus;
· veikt attīstāmo teritoriju popularizēšanas pasākumus;
· gatavot atbilstošus novada un Aģentūras dokumentus dabas kapitāla apsaimniekošanai.

2. FINANŠU RESURSI UN AĢENTŪRAS DARBĪBAS REZULTĀTI

2.1. Budžeta finansējums un tā izlietojums

Aģentūras pamatbudžeta ieņēmumi 2025. gadā bija 349 658 EUR, jeb budžeta izpilde bija 107,9 % no 2025. gada plānotā budžeta. Savukārt aģentūras izdevumi 496 722 EUR, jeb budžeta izpilde bija 47,4 % no plānotā. Informācija par Aģentūras budžeta struktūru ir atspoguļota 1. attēlā.

1.attēls. Aģentūras 2025. gada budžeta struktūra

	Posteņa nosaukums
	Likums/plāns gadam
	pārskata periodā
	2025.gada izpilde pret plānu (%)
	2025.gada izpilde pret plānu (EUR)

	
	apstiprināts
	ar izmaiņām
	
	
	

	Ieņēmumi
	       300,871 
	       323,993 
	      349,658 
	107.9 %
	           25,665 

	Izdevumi
	       677,070 
	    1,048,827 
	      496,722 
	47.4 %
	- 552,105 

	Finansiālā bilance
	-      376,199 
	-     724,834 
	-     147,064 
	20.3 %
	         577,770 



2025. gadā aģentūras plānotie budžeta ieņēmumi tika koriģēti – ieņēmumi budžetā tika palielināti par 23 122 EUR – saņemtais avanss no Centrālās finanšu un līgumu aģentūras Eiropas savienības projekta  - attīstības pasākumu dabas aizsardzības plāna izstrāde dabas parkam “Ogres Zilie kalni” un dabas liegumam “Daugava pie Kaibalas”, ar mērķi uzlabot dabas aizsardzību un bioloģisko daudzveidību.
Budžeta ieņēmumu pārsniegums veidojas, jo 2025. gada izsolēs izdevās veiksmīgi pārdot cirsmas mežu īpašumos “Ogres Zilie kalni” un “Bieriņmežs” par kopējo summu 125 419 EUR.
2.attēls Aģentūras ieņēmumi 2025. gadā

	
	Budžeta ieņēmumi (EUR)

	Posteņa nosaukums
	2024. gada izpilde
	2025. gada plāns
	2025. gada izpilde
	2025. gada izpilde pret 2024. gada izpildi (%)
	2025. gada izpilde pret 
2024. gada izpildi (EUR)

	IEŅĒMUMI KOPĀ, tai skaitā
	    1,071,470 
	       323,993 
	      349,658 
	32.6 %
	-721,812

	Nenodokļu ieņēmumi
	       651,145 
	       100,000 
	      125,419 
	19.3 %
	-525,726

	Maksas pakalpojumi un citi pašu ieņēmumi
	325
	871
	1,117
	343.7 %
	792

	Pašvaldības budžeta transferti
	420,000
	200,000
	200,000
	47,6 %
	-220,000

	
	
	
	
	
	

	Valsts struktūru transferti
	-
	23,122
	23,122
	n/a
	n/a



2025. gadā aģentūras budžeta ieņēmumi (skat. 2. attēlu) bija 349 658 EUR, kas ir par 721 812 EUR, jeb 67,4 % mazāk kā 2024. gadā. Samazinājums izskaidrojams ar cirsmu izsoļu samazināšanos – 2024. gadā tika izsolītas sešas cirsmas, par kopējo vērtību 651 145 EUR, bet 2025. gadā tika sagatavota un izsolītas divas cirsmas, ar kopējiem ieņēmumiem 125 419 EUR. Attiecīgi nenodokļu ieņēmumi 2025. gadā samazinājušies par 525 726 EUR. Ieņēmumi no maksas pakalpojumiem un citiem pašu ieņēmumiem salīdzinot ar 2024. gadu palielinājušies par 792 EUR, jo noslēgti jauni zemes nomas līgumi.
2025. gadā transferts no Ogres novada domes bija 200 000 EUR, salīdzinot ar 2024. gadu – samazinājies par 220 000 EUR. 2025. gadā pašvaldības budžeta transferti veidoja 57 % no aģentūras ieņēmumiem un nenodokļu ieņēmumi – 36 %. 
2025. gadā saņemts transferts no Centrālās finanšu un līgumu aģentūras Eiropas savienības projekta  - attīstības pasākumu dabas aizsardzības plāna izstrāde dabas parkam “Ogres Zilie kalni” un dabas liegumam “Daugava pie Kaibalas” – 23 122 EUR, kas veido 7% no aģentūras budžeta ieņēmumiem.
Aģentūras ieņēmumu struktūra atspoguļota 3.attēlā.






3.attēls Aģentūras ieņēmumu struktūra 2025. gadā



2025. gadā, salīdzinoši ar 2024. gadu, aģentūras ieņēmumu lielākas īpatsvars veidojās no Ogres novada pašvaldības transferta Aģentūras darbības nodrošināšanai, kas procentuāli sastādīja 57 %. Ieņēmumi no meža īpašuma pārdošanas – 36% (2024. gadā – 61%), ieņēmumi no Valsts struktūras transfertiem (Centrālās finanšu un līgumu aģentūras Eiropas savienības projekta īstenošanai) – 7 %. Ieņēmumi no maksas pakalpojumiem un citi pašu ieņēmumi 2025. gadā nesasniedza 1 %.
Pašvaldības budžeta transferts tiek ieskaitīts Aģentūras kontā pēc iepriekšējā mēneša izdevumu atskaites iesniegšanas. Aģentūras kontā ieskaitītā budžeta daļa, kas netiek izmantota pārskata gadā, tiek pārcelta uz nākamo gadu. Budžeta transferts, kas tiek pārcelts uz nākamo gadu: 52 103 EUR, naudas atlikums speciālajā mežu kontā uz 31.12.2025. – 643 005 EUR, atlikums Valsts kases kontā (ES projekta konts) – 4 437 EUR.
Pamatbudžeta izdevumi 2025. gadā bija 496 722 EUR, kas ir par 213 EUR, jeb 0,04 % lielāki nekā 2024. gadā (skat. 4. attēlu).







4.attēls Aģentūras 2025. gada budžeta izdevumi 
	Posteņa nosaukums
	2024. gada izpilde
	2025. gada plāns
	2025. gada izpilde
	2025. gada izpilde pret 2024. gada izpildi (%)
	2025. gada izpilde pret 
2024. gada izpildi (EUR)

	IZDEVMI KOPĀ, tai skaitā
	496,509
	1,048,826
	496,722
	100,0 %
	213

	Atlīdzība
	283,993
	333,622
	303,819
	107,0 %
	19,826

	Mācību, darba un dienesta komandējumi
	0
	800
	0
	0
	0

	Pakalpojumi
	83,953
	237,464
	103,964
	123,8 %
	20,011

	Krājumi, materiāli, energoresursi, preces
	40,003
	58,680
	32,397
	81,0 %
	-7,606

	Budžeta iestāžu nodokļi
	10
	250
	0
	0,0 %
	-10

	Pamatkapitāla veidošana
	88,550
	418,010
	56,542
	63,9%
	-32,008



Būtiskākās izmaiņas aģentūras 2025. gada budžeta izdevumos, atbilstoši ekonomiskajām kategorijām, salīdzinot ar 2024. gadu, bija sekojošas:
1. atlīdzības izdevumi palielinājās par 19 826 EUR jeb 7 %. Palielinājums saistīts noslēgtajiem uzņēmuma līgumiem:
· par Uldevena pils projektēšanas uzdevuma sagatavošanu, kopējās izmaksas 3 975 EUR;
· par projekta vadītāja pienākumu veikšanu ES projekta dabas aizsardzības plānu izstādei, kopējās izmaksas – 2 735 EUR;
· par Ziemassvētku vecīša pienākumu pildīšanu Ziemassvētku vecīša birojā, kopējās izmaksas 1 600 EUR.
	Salīdzinot ar 2024. gadu, darbiniekiem ir noteiktas piemaksas par papildus pienākumu veikšanu, kopējās izmaksas 1 931 EUR.
2. pakalpojumu izdevumi palielinājās par 20 011 EUR, jeb 23,8 %. Skatot izmaksas detalizēti būtiskākās izmaiņas bija sekojošas:
· par 32,8 %, jeb 14 267 EUR salīdzinot ar 2024. gadu, palielinājušās nekustamā īpašuma uzturēšanas izmaksas. Izmaksu palielinājums saistīts ar deleģētajiem vides aizsardzības un uzlabošanas pasākumu uzdevumiem sākot no 2024. gada;
· par 20,7 % pieaugušas izmaksas elektroenerģijai, kopējais izmaksu pieaugums salīdzinot ar 2024. gadu – 1 380 EUR;
· par 27,3 %, jeb 943 EUR palielinājušies automašīnu uzturēšanas izdevumi, kas saistīts ar otras mašīnas iegādi 2024. gadā;
· par 34 %, jeb 764 EUR palielinājušās zemes nomas izmaksas Zilajos kalnos, kas saistīts ar nekustamā īpašuma nodokļa pieaugumu;
· par 100 % palielinājušās izmaksas profesionālajiem pakalpojumiem. Aģentūra ir noslēgusi ārpakalpojuma līgumu par darba drošības uzraudzību. Kopējās izmaksas 2025. gadā– 948 EUR.
3. Krājumu, materiālu, energoresursu un preču izdevumi, salīdzinot ar 2024. gadu, samazinājās par 7 606 EUR, jeb 19 %. Būtiskākās izmaiņas pa posteņiem:
· par 77,5 %, jeb 5 849 EUR, samazinājušās mazvērtīgā inventāra iegādes izmaksas. 
· par 21,5 %, jeb 1 852 EUR samazinājušies izdevumi par precēm iestādes sabiedrisko aktivitāšu īstenošanai. Tas skaidrojams ar to, ka 2024. gadā izdevumi bija lielāki, jo pirmo reizi tika organizēts Ziemassvētku vecīša birojs. Daļa 2024. gadā iegādāto materiālu tika izmantota arī 2025. gada pasākuma nodrošināšanai, tādējādi samazinot nepieciešamos izdevumus 2025. gadā;
· par 77,7 %, jeb 601 EUR samazinājušies mīkstā inventāra, jeb darba apģērba izdevumi.
4. Pamatkapitāla veidošanas izdevumi, salīdzinot ar 2024. gadu, samazinājās par 36,1 %, jeb par 32 008 EUR. 
Būtiskākie ieguldījumi:
- izstrādāta un saskaņota būvniecības dokumentācija ūdenkrātuves krasta atpūtas vietas atbalsta sienas pie Dubkalnu ūdenskrātuves izveidei – 9 648 EUR;
- sākts darbs pie Uldevena pils rekonstrukcijas – 7 622 EUR;
- ar ES fondu finansiālu palīdzību, uzsākts attīstības pasākums – Dabas aizsardzības plāna izstrāde dabas parkam “Ogres Zilie kalni” un dabas liegumam “Daugava pie Kaibalas”, ar mērķi uzlabot dabas aizsardzību un bioloģisko daudzveidību – 15 362 EUR;
- iegādāts un uzstādīts vingrošanas komplekss Zilajos kalnos – 12 065 EUR;
- uzstādīts stends ar jumtiņu Zilajos kalnos - 617 EUR;
- nopirkts trimeris un lapu pūtējs Zilo kalnu apsaimniekošanas vajadzībām - 1 163 EUR.
Būtiski pieminēt, ka pamatkapitāla veidošanas 2025. gada plānā tika paredzēti 418 010 EUR, bet izpilde ir tikai 13,53 %. Tas saistīts ar pieņemto lēmumu par Uldevena pils rekonstrukcijas iekļaušanu 2025. gada budžeta izdevumos, kas netika izpildīts. Šie izdevumi pārcelti uz 2026. gada budžetu.
Analizējot aģentūras izdevumu struktūru 2025. gadā (skat. 5. attēlu), redzams, ka 61 % no izdevumiem veidoja atlīdzība, kas sevī ietver aģentūras štata darbinieku atalgojumu 218 961 EUR, līgumdarbus 23 527 EUR, kā arī darba devēja valsts sociālās apdrošināšanas obligātās iemaksas, pabalstus un kompensācijas 61 331 EUR apmērā. Saņemtie pakalpojumi sastāda 21 % no kopējā izdevumu apjoma. 7 % no kopējiem izdevumiem veidoja krājumu, materiālu, energoresursu un preču iegāde, un 11 % veido pozīcija “Pamatkapitāla veidošana”.
Aģentūrai 2024. un 2025. gados nav bijis kredītsaistību vai garantiju. 







5. attēls Aģentūras izdevumu struktūra 2025. gadā


2.2. Aģentūras stratēģijā plānoto uzdevumu realizācija

[bookmark: _Hlk135912451]Aģentūra turpināja strādāt ar iepriekš izstrādāto stratēģiju, un notika darbs, izstrādājot jaunu stratēģiju, pamatojoties uz Aģentūras reorganziācijā izvirzītajām jaunajām funkcijām un uzdevumiem.

2.2.1. Kompleksa “Ogres Zilie kalni” apsaimniekošana

Aģentūras “Vidējā termiņa darbības stratēģija” saskaņo Ogres pašvaldības un citu ieinteresēto pušu intereses, nodrošinot ilgtspējīgu īpaši aizsargājamās teritorijas - dabas parka „Ogres Zilie kalni” un piegulošo pilsētmežu teritoriju apsaimniekošanu, kā prioritāti izvirzot Aģentūrai uzticētā kompleksa vides un sociālekonomisko, īpaši rekreācijas resursu izmantošanu, kas vērsta uz šo resursu vērtības palielināšanu, vienlaikus nodrošinot sabiedrībai iespēju izmantot šīs bagātības.

2025. gadā nodrošināta kompleksa pārvaldība:
· notiek sistemātiska “Ogres Zilo kalnu” kompleksa apsaimniekošana un darba plānošana;
· tiek sekmēta īpaši aizsargājamo meža biotopu saglabāšana un dabisko meža biotopu pastāvēšana, sadarbībā ar īpašniekiem veicot mežsaimniecisko darbību atbilstoši likumdošanas prasībām;
· ir nodrošināta dabas parka robežzīmju esamība dabā;
· regulāri tiek veikts darbs, lai ierobežotu mehānisko transportlīdzekļu pārvietošanos dabas parka teritorijā – ir uzstādītas ceļazīmes, notiek regulāra sadarbība ar Pašvaldības policiju, tiek veiks skaidrojošs darbs ar sabiedrību;
· 2025. gadā turpinās sadarbība ar Rīgas pašvaldību un SIA “Rīgas meži”, realizējot kompleksa uzturēšanu un attīstību;
· sadarbībā ar Ogres TIC tiek monitorēts kompleksa “Zilie kalni” apmeklētāju skaits pie Starta laukuma;
· sadarbībā ar Dabas Aizsardzības pārvaldi tiek veikts apmeklētāju monitorings skatu tornī. Apkopoti Dabas aizsardzības pārvaldes ierīkotā skaitītāja rādītāji no 2025. gada aprīļa līdz gada beigām. Šajā laikā Ogres Zilo kalnu skatu torni apmeklējuši gandrīz 42 tūkstoši apmeklētāju. Visvairāk – ap sešiem tūkstošiem interesentu mēnesī – bija pavasarī un vasarā. Ziemā aktivitāte mazinājusies. Vidzemes reģionā Ogres Zilo kalnu skatu tornis, savas līdera pozīcijas, apmeklējumu ziņā, pārliecinoši saglabājis visa gada garumā.  

Pārskata gadā nodrošināta daudzfunkcionāla kompleksa teritorijas izmantošana. Lai nodrošinātu “Ogres Zilo kalnu” kompleksa vidi saudzējošas labiekārtojuma infrastruktūras veidošanu un attīstīšanu, kā arī kvalitatīvu tūrisma, sporta, un atpūtas pakalpojumu nodrošināšanu.
Aģentūra 2025. gadā veikusi būvniecības un labiekārtošanas darbus:
· Dubkalnu ūdenskrātuvē laipa padarīta ērtāka Ziemas peldētājiem;
· izvietoti jauni soliņi un informatīvie stendi;
· iegādāti un uzstādīti vingrošanas rīku komplekti Bērnu rotaļu laukumā un Slēpošanas trases sākumā Ikšķilē;
· turpinās velotrases projektēšanas darbi;
· pabeigta Dubkalnu ūdenskrātuves krasta nostiprināšanas projektēšana. 

Teritorijas uzkopšanas un labiekārtošanas darbi:
· veikta regulāra atkritumu savākšana un izvešana;
· veikta trašu un laukumu regulāra pļaušana veģetācijas sezonā;
· sniegotajā laikā slēpošanas trasē regulāri tiek veidotas sliedes 12 km garumā;
· izvietoti jauni info stendi, nomainītas bojātās/savu laiku nokalpojušās norādes;
· regulāri tiek labotas un uzturētas 15 kāpnes pie Dubkalnu ūdenskrātuves. 

2.2.2. Darbs ar sabiedrību

Aģentūras darbības uzdevumos ietilpst arī sabiedrības vides, kultūrvēstures zināšanu papildināšana - izpratnes veidošana. 
 “Ogres Zilo kalnu” kompleksa teritorijā nodrošināta plaši pieejama informācija par dabas un vēstures vērtībām, kā arī dabas izziņas un atpūtas iespējām.
Aģentūras organizētie un koordinētie sabiedrību izglītojošie pasākumi 2025. gadā:
· koncerts – pikniks “Mūzika Zilajos kalnos” 15.08.2025.;
· vides izglītības pasākums “Meža dienas 2025 Zilajos kalnos” 26.04.2025.;
· militāri patriotiskais pārgājiens “Sagaidot Mazās Juglas kaujas 108 gadadienu” 05.09.2025;
· vides izglītības pasākums “Meža zinības Zilajos kalnos” 12.09.2025;
· organizētas dažādas sakopšanas un labiekārtošanas talkas;
· no 12.12.2025 Ogres Zilo kalnu Starta laukumā darbojās “Ziemassvētku vecīša birojs”, kuru apmeklēja 412 bērni. 

Aģentūra koordinē un uzrauga citu organizāciju rīkotos publiskos sporta pasākumus un sacensības. Atbalsts tiek sniegts ar informatīviem materiāliem, pasākumu popularizēšanu un darbinieku līdzdalību. 2025. gadā notikuši šādi Aģentūras atbalstīti pasākumi: slēpošanas treniņsacensības “Zilo kalnu apļi” (4 kārtas); skrējienu seriāls “Apkārt Zilajiem kalniem” (16 kārtas, kas norisinās no pavasara līdz rudenim); “Velo apļi Zilajos kalnos”; “Drosmes skrējiens”; Pašvaldību sporta spēļu finālsacensības MTB riteņbraukšanā; Latvijas čempionāts MTB Olimpiskajā krosā; Ikšķiles MTB velobrauciens; LVM kalnu divriteņu maratons; Latvijas čempionāts nūjošanā un Iešanas sacensības, Biatlona sacensības bērniem un jauniešiem, Orientēšanās sacensības “Reljefs 2025”. Latvijas dzimšanas dienas pārgājiens u.c.

Sabiedrības iesaistīšana, informēšana un līdzdalība “Ogres Zilo kalnu” kompleksa uzturēšanā:
· informācija par pasākumiem un aktualitātēm dabas parkā “Ogres Zilie kalni” regulāri tiek publicēta Facebook profilā  https://www.facebook.com/ziliekalniofficial;
· tiek uzturēta mājaslapa www.ziliekalni.lv;
· informācijas izplatīšanā sadarbojamies ar pašvaldības izdevumu “Savietis”, www.ogresnovads.lv, https://www.facebook.com/OgresNovads;
· būtiskākās aktualitātes tiek atspoguļotas RE:TV, Fakti.LV, www.ogrenet.lv, Ogres novada reģionālajā laikrakstā “Ogres Vēstis Visiem”;
· par svarīgākajiem notikumiem tiek informēti Latvijas mēroga plašsaziņas līdzekļi – Latvijas Radio, Latvijas Televīzija, interneta portāli;
· apmeklētāji saņem informāciju par dabas parka vērtībām, izmantošanas noteikumiem, par izziņas un rekreācijas infrastruktūras izvietojumu.

2.2.3. “Ogres Zilo kalnu” ekosistēmas ilgtspēja

2025. gadā, lai nodrošinātu īpaši aizsargājamo un dabisko meža biotopu, sugu daudzveidības (īpaši osiem raksturīgo gaišo priežu mežu) saglabāšanos un ilgtspēju, veikti šādi pasākumi:

· 2016. gadā izbūvētas un atjaunotas kāpnes intensīvi izmantotās nogāzēs turpmākajā laikā, arī 2025. gadā, tiek uzturētas un labotas;
· veikti biotehniskie pasākumi agresīvu invazīvu sugu izplatīšanās ierobežošanai, tos pļaujot vairākkārtīgi veģetācijas sezonas laikā;
· uzturēta parkmeža ainava Ogres pilsētas teritorijā;
· uzturētas ceļu un galveno taku malu joslas, novēršot ruderālo un invazīvo augu sugu izplatīšanos;
· samazināta erozija erodētajās platībās, pirmkārt - nogāzēs, samazināti tās riski, samazināta nomīdīto vietu platība, mazināti nomīdīšanas riski, mulčējot nogāzes ar mizu mulču un skaidām, līdzinot atsevišķas nogāzes pie Dubkalnu ūdenskrātuves, sējot piemērotu zālienu nogāzēs. Vairākās nogāzēs stādītas priedes. Erodētās takās atjaunots grants vai mizu mulčas segums;
· samazināta eitrofikācija; ikdienā  ir pieejamas 8 sausās tualetes un 3 stacionārās tualetes ar visām labierīcībām (pasākumu laikā pārvietojamās tualetes atbilstoši dalībnieku skaitam) kompleksa teritorijā, mazināta suņu un zirgu ekskrementu sistemātiska nonākšana vidē – apstiprināta  zirgu un suņu pajūgu trases vieta.
· sakarā ar egļu astoņzobu mizgrauža invāzijas ierobežošanu, veikta meža izkopšana atbrīvojot to no nokaltušajām eglēm. Īpaši taku malās.

2.2.4. Aģentūras pārraudzībā esošās teritorijas

Aģentūra izskata juridisku un privātpersonu iesniegumus, apsekojot pieņem lēmumus par ārpusmeža teritorijām esošu bīstamu koku nociršanu Ogres pilsētas teritorijā. Kā arī veic un organizē ciršanas un vainagu kopšanas darbus Ogrē un Ogresgala pagastā. 

Viens no Aģentūras uzdevumiem ir attīstīt dabas parku "Ogres ieleja". 2025. gadā paveiktais: 

· nodrošināta esošās tūrisma un aktīvās atpūtas infrastruktūras uzturēšana;
· sadarbībā ar Meņģeles pagasta pārvaldi uzturēta “Vides izglītības taka” Meņģeles pagastā pie Senogres tilta; 
· apkopota informācija par dabas parka teritorijā pieejamajiem pakalpojumiem;
· nodrošināta bioloģiski vērtīgo platību un dzīvotņu saglabāšana;
· Dabas aizsardzības pārvalde uzsākusi darbu pie Dabas Aizsardzības plāna izstrādes, kur Aģentūra sniedz nepieciešamo informāciju.

2.2.5. Ogres novadam piederošo mežu apsaimniekošana

Viens no Aģentūras izveidošanas mērķiem ir ilgtspējīgi apsaimniekot Ogres novadam piederošos mežus. 2025. gadā mežsaimniecībā paveiktais:
1. Efektīvi apsaimniekoti novadam piederošie meži:
· atjaunoto meža platību kopšana veikta 24,78 ha platībā;
· jaunaudžu kopšana veikta 7,70 ha platībā;
· meža atjaunošana veikta 11,08 ha platībā;
· augsnes sagatavošana stādīšanai tika veikta 2,01 ha platībā;
· meža atjaunošanas cirsmas sagatavotas un pārdotas izsolē 6,09 ha platībā;
· sanitārās cirtes (cirtes pēc VMD sanitārā atzinuma) sagatavotas un pārdotas izsolē – 7,01 ha platībā;
· veikta sanitārā cirte 2,31 ha platībā. 
2. Nodrošināta meža apsardzība:
· Meža zagšana un jauno eglīšu ciršana nav konstatēta.
· Meža ugunsgrēki nav notikuši.
3. Nodrošināta meža aizsardzība.
· Veikta atjaunoto platību apstrāde ar repelentiem pret pārnadžu postījumiem 18,28 ha platībā.
· Izgatavoti 300 gab. putnu būrīši zīlītēm un melnajiem mušķērājiem.

Pārskata periodā Aģentūra sadarbojusies ar citiem mežu īpašniekiem, piemēram, SIA “Rīgas meži”. Nodrošināta meža zemju vērtības saglabāšana un efektīvi apsaimniekoti novadam piederošie meži.
Aģentūra piedalījusies zinātniski pētnieciskā projektā “Ietekme uz vidi un apsaimniekošanas izaicinājumi rekreācijai nozīmīgās meža teritorijās Latvijā. Nr.Izp-2023/1-0137, kas tiek realizēts kopā ar Latvijas Valsts mežzinātnes institūtu “Silava” un Latvijas Biozinātņu un tehnoloģiju universitāti. 

2.2.6. Aģentūras nodrošinātie pakalpojumi

Aģentūra Ogres novada iedzīvotājiem nodrošinājusi šādus pakalpojumus:
· bezmaksas pieeja visam esošajam un no jauna izveidotajam labiekārtojumam un publiskajiem pasākumiem;
· nodrošināta un izplatīta bezmaksas informācija par tūrisma objektiem, apskates vietām, atpūtas, rekreācijas un sporta iespējām, pasākumiem un citiem pakalpojumiem “Ogres Zilajos kalnos”;
· pēc pieprasījuma novada mācību iestādēm izstrādāti individuāli ekskursiju maršruti pa “Ogres Zilajiem kalniem”; 
· novada mācību iestādēs vadītas informatīvas nodarbības par vides vērtībām Ogres novadā.

2.2.7. Aģentūras stratēģijas izpildes novērtējums

2024. gadā Ogres novada dome apstiprinājusi Aģentūras “Vidējā termiņa darbības stratēģiju 2023. - 2027. gadam” un Aģentūras “Rīcības programmu darbam ar Ogres novadam piederošajiem mežiem 2023. - 2026. gadam”. 
Darbības stratēģijā mērķu sasniegšanai izvirzītie galvenie uzdevumi un nozīmīgākās pārskata gada plānotās aktivitātes pārsvarā realizētas, atbilstoši budžeta un cilvēkresursu iespējām. 

2.2.8. Pārskats par iestādes vadības un darbības uzlabošanas sistēmām efektīvas darbības nodrošināšanai

Ņemot vērā Aģentūras nelielo darbinieku skaitu, tai nav iekšējā auditora. 
2026. gadā tika veikta pašvaldības pieaicināto neatkarīgo revidentu revīzija Aģentūras 2025. gada finanšu pārskatam. Revidentu atzinums tika sniegts ar iebildi - “Finanšu pārskata bilances postenī „Bioloģiskie aktīvi lauksaimnieciskajai darbībai ” 2025. gada 31. decembrī ir uzrādīti 423 548 EUR , kas sastāv no Mežaudzes lauksaimnieciskajai darbībai 423 548 EUR apmērā. Salīdzinot Aģentūras grāmatvedības datus ar Latvijas valsts meža dienesta datubāzi, caurskatot 2023. gadā veiktās mežaudžu inventarizācijas un 2023., 2024. un 2025. gada mežu cirsmu darījumus, mums nebija iespējams gūt pietiekamus pierādījumus par Aģentūras uzskaitē esošo mežaudžu pilnīgumu un uzskaites vērtību uz 2025. gada 31. decembri. Mūsuprāt, neprecizitāte varētu būt būtiska, bet mēs nevaram noteikt tās apmēru. Šāds apstāklis pastāvēja arī iepriekšējā periodā.”. 
Aģentūra ņem vērā neatkarīgo revidentu ziņojumu un paskaidro, ka minētie īpašumi tika pārņemti no Ogres novada pašvaldības 2022., 2023., 2024. un 2025. gadā, kur uzskaites sistēma izveidojusies vēsturiski un īpašumu pārņemšanas procesā labojumi nav veikti. Aģentūra strādā pie minēto īpašumu sakārtošanas, bet, ņemot vērā to, ka pārņemto īpašumu ir daudz, bet darbinieku kapacitāte un finansiālie resursi ir mazi, īpašumu uzskaites vērtības tiek kārtotas pamazām atbilstoši pieejamajiem resursiem.
Kā pastāvīga iekšējās kontroles sistēma, kvalitātes vadība un iespējamās korupcijas novēršanas rīks darbojas Ogres novada pašvaldības dome, domes priekšsēdētāja vietnieks, pašvaldības izpilddirektors un viņa vietnieks atbilstoši savām funkcijām, kam Aģentūras direktors regulāri sniedz atskaites par paveikto darbu, līdzekļu izlietojumu un citām aktivitātēm.

3. PERSONĀLS
3.tabula
Aģentūras darbinieku struktūra 2025. gada 31. decembrī
	Nr. p.k.
	Amata nosaukums
	Vienību skaits 
	Profesijas kods

	1
	Aģentūras direktors
	1
	1219 01

	2
	Direktora vietnieks attīstības jautājumos
	1
	1112 32

	3
	Direktora vietnieks vides jautājumos
	1
	1431 06

	4
	Mežsaimniecības vadītājs
	1
	1311 09

	5
	Sabiedrisko attiecību vadītājs
	1
	2432 08

	6
	Jurists 
	1
	2611 01

	7
	Projektu vadītājs
	2
	2422 01

	8
	Galvenais grāmatvedis
	1 
	1211 04

	9
	Lietvedis
	0,75
	3341 04

	10
	Palīgstrādnieks
	4
	9329 09



4. tabula 
Aģentūras darbinieku izglītība 2025. gada 31. decembrī
	Pamata
	Vidējā
	Vidējā profesionālā
	Augstākā
	Maģistra grāds
	KOPĀ darbinieki

	-
	1
	6
	5
	5
	13



Aģentūrā strādā 8 sievietes (1 direktora vietniece, mežsaimniecības vadītāja, sabiedrisko attiecību speciāliste, grāmatvede, projektu vadītāja, lietvede un 2 palīgstrādnieces) un 6 vīrieši (direktors, jurists, projektu vadītājs un 3 palīgstrādnieki). Aģentūras darbinieki 2025. gadā ietilpa vecuma grupā no 40 līdz 68 gadiem, un personāla vidējais vecums 2025. gadā bija 55 gadi. 

4. KOMUNIKĀCIJA AR SABIEDRĪBU UN NEVALSTISKO SEKTORU

2025. gadā Aģentūra dažādu sporta, vides izglītības un pasākumu organizēšanā ir sadarbojusies ar vairākām biedrībām – “Sniega suņi”, “Ogres biatlona klubs”, “Drosmes aģentūra”, “Fizkultūras Nora”, “Briedis bedrē brikšķināja”, “Orientēšanās klubs Ogre”, “Nesēdi mājās”, “Mellene”, “Ar makšķeri”, “Internacionāli un Sabiedriski Aktīvo – Arboristu, Koku kopēju biedrība” , “Latvijas Tautas sporta federāciju” u.c..
Aģentūras organizētie pasākumi ir izglītojoša rakstura, uz izziņu vērsti. 2025. gadā mājaslapā www.ziliekalni.lv un Facebook profilā https://www.facebook.com/ziliekalniofficial regulāri tika aktualizēta informācija par pasākumiem, papildinātas foto galerijas un informācija par Aģentūru. Komunikācija ar sabiedrību 2025. gadā notika nepārtraukti. Sabiedrība viedokli pauda telefoniski, komentāros interneta vietnēs, Aģentūras e-pastā un Ogres pašvaldības domē. Aģentūra vienmēr ir uzklausījusi un izvērtējusi sabiedrības viedokli un sniegusi atbildes, kā arī realizējusi daļu ieteikumu.
2025. gadā Aģentūra turpināja sniegt savu ieguldījumu tautas sporta attīstībā, piešķirot speciālas balvas skrējiena “Apkārt Zilajiem kalniem” dalībniekiem. 
Gan sarakstē ar interesentiem, gan dažādu pasākumu, ekskursiju ietvaros, individuālās sarunās, dažādos videomateriālos, intervijās un rakstos veikts sabiedrības informēšanas un izglītošanas darbs, skaidrojot aģentūras veikto ikdienas darbu, realizētos labiekārtojuma projektus, izglītojot par dabas vērtībām, procesiem, uzvedības normām dabas parkā “Ogres Zilie kalni”. Sniegta vispārēja, izglītojoša informācija par sporta, rekreācijas, vides un kultūrvēstures iespējām un objektiem kompleksā. Vietējie iedzīvotāji mudināti iesaistīties attīstāmo teritoriju atpūtas, vides izglītības un darba aktivitātēs, sniegt ierosinājumus par attīstību. Pakāpeniski redzams izglītojošā un skaidrojošā darba rezultāts – ir palielinājusies dabas parka “Ogres Zilie kalni” atpazīstamība, apmeklētāju skaits, uzlabojusies apmeklētāju izpratne par uzvedības normām kompleksa teritorijā.
5.   
5. PLĀNOTIE PASĀKUMI 2026. GADĀ

2026. gada Aģentūras galvenie uzdevumi un pasākumi:
· turpināt darbu saskaņā ar Aģentūras “Vidējā termiņa stratēģiju”, kas izstrādāta laika posmam līdz 2027. gadam; “Vidējā termiņa darbības stratēģiju 2023. - 2027. gadam” un Aģentūras “Rīcības programmu darbam ar Ogres novadam piederošajiem mežiem 2023. -2026. gadam”. 
· Izstrādāt “Vidējā termiņa darbības stratēģiju 2027. - 2030. gadam”
· Turpināt ar ES fondu atbalstu uzsākto projektu Nr. 2.2.3.3./2/24/A/27 – “Dabas aizsardzības plāna izstrāde dabas parkam “Ogres Zilie kalni” un dabas liegumam “Daugava pie Kaibalas””.
· Piedalīties Dabas aizsardzības plāna izstrādē dabas parkam “Ogres upes ieleja”. 
· Turpināt apsaimniekot un labiekārtot dabas parku “Ogres Zilie kalni”.
· Pabeigt projektēšanas darbus MTB riteņbraukšanas trasei/būvniecības iecerei “Meža infrastruktūra velo rekreācijas nodrošināšanai Ogres Zilajos kalnos”.
· Realizēt projektu “Krasta nostiprināšana erozijas ierobežošanai dabas parkā “Ogres Zilie kalni” pie Dubkalnu ūdenskrātuves”.
· Veikt citu plānoto projektu izstrādi un realizāciju.
· Labiekārtot bērnu rotaļu laukumu.
· Ar jauniem objektiem papildināt “Meža bišu taku”. 
· Izvietot jaunas un nomainīt bojātās norādes un informatīvos stendus. 
· Uzturēt un pilnveidot esošo sporta un atpūtas infrastruktūru.
· Atjaunot, iegādājoties jaunas iekārtas, divus āra vingrošanas rīku laukumus.
· Veikt visus nepieciešamos remonta un uzturēšanas darbus pastaigu takās un Skatu tornī.
· Turpināt jaunu informatīvo norāžu, stendu, soliņu, galdu, ģērbtuvju, tualešu izvietošanu un esošo uzturēšanu labā tehniskā stāvoklī.
· Organizēt, kā arī pilnveidot saturu tradicionālajiem pasākumiem, kurus Aģentūra katru gadu organizē “Ogres Zilajos kalnos”, kā arī turpināt jaunā pasākuma “Ziemassvētku vecīša birojs” darbību. 
· Atbalstīt citu organizāciju rīkotos pasākumus Ogres Zilajos kalnos.
· Sadarboties ar Latvijas Republikas Zemkopības ministriju, Valsts Meža dienestu, Pašvaldību savienību, Dabas Aizsardzības pārvaldi un citām valsts un pašvaldības struktūrām projektu realizācijā.
· Popularizēt Aģentūras darbu un tās pārraudzībā esošos dabas parkus un piedāvātos sporta, aktīvās atpūtas, kultūras pasākumus, kā arī sabiedrības izglītošanas, dabas aizsardzības un citas aktivitātes Ogres novada skolās, sabiedriskos pasākumos, masu medijos un sociālajos tīkos. 
· Izstrādāt saistošos noteikumus un izmaiņas Aģentūras nolikumā, realizējot Ogres novada domes uzdevumu – dabas kapitāla apsaimniekošanai.
· Veikt meža apsaimniekošanu saskaņā ar Aģentūras “Meža programmu darbam ar Ogres novada pašvaldībai piederošajiem mežiem”, kā arī to pilnveidot, izmantojot uzkrāto pieredzi. 
· Turpināt dalību zinātniski pētnieciskā projektā “Ietekme uz vidi un apsaimniekošanas izaicinājumi rekreācijai nozīmīgās meža teritorijās Latvijā. Nr.Izp-2023/1-0137, kas tiek realizēts kopā ar Latvijas Valsts mežzinātnes institūtu “Silava” un Latvijas Biozinātņu un tehnoloģiju universitāti. 
· Veikt senlatviešu koka pils - “Uldevena pils” projektēšanu un būvniecības darbu uzsākšanu Lielvārdē. 
· Uzlabot apsaimniekošanas darbiem nepieciešamo materiāli tehnisko bāzi. 

2025.gada izpilde	
Valsts struktūras transferti (Centrālā valdība) [PROCENTUĀLĀ VĒRTĪBA]


Nenodokļu ieņēmumi	Maksas pakalpojumi un citi pašu ieņēmumi	Pašvaldības budžeta transferti	Valsts struktūras (Centrālā valdība)	125419	1117	200000	23122	
2025.gada    izpilde	[KATEGORIJAS NOSAUKUMS], [PROCENTUĀLĀ VĒRTĪBA]
[KATEGORIJAS NOSAUKUMS], [PROCENTUĀLĀ VĒRTĪBA]
[KATEGORIJAS NOSAUKUMS], [PROCENTUĀLĀ VĒRTĪBA]
[KATEGORIJAS NOSAUKUMS], [PROCENTUĀLĀ VĒRTĪBA]


Atlīdzība	Mācību, darba un dienesta komandējumi	Pakalpojumi	Krājumi, materiāli, energoresursi, preces	Budžeta iestāžu nodokļi	Pamatkapitāla veidošana	303819	0	103964	32397	0	56542	

